CELEX: 32010R0568
Language: sk
Date: 2010-06-29 00:00:00
Title: Nariadenie Komisie (EÚ) č. 568/2010 z  29. júna 2010 , ktorým sa mení a dopĺňa príloha III k nariadeniu Európskeho parlamentu a Rady (ES) č. 767/2009, pokiaľ ide o zákaz uvádzania bielkovinových produktov získaných z kvasiniek Candida kultivovaných na n-alkánoch na trh a ich používanie vo výžive zvierat  (Text s významom pre EHP )

30.6.2010   
            
            
               SK
            
            
               Úradný vestník Európskej únie
            
            
               L 163/30
            
         NARIADENIE KOMISIE (EÚ) č. 568/2010
   z 29. júna 2010,
   ktorým sa mení a dopĺňa príloha III k nariadeniu Európskeho parlamentu a Rady (ES) č. 767/2009, pokiaľ ide o zákaz uvádzania bielkovinových produktov získaných z kvasiniek Candida kultivovaných na n-alkánoch na trh a ich používanie vo výžive zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 767/2009 z 13. júla 2009 o uvádzaní krmív na trh a ich používaní, ktorým sa mení a dopĺňa nariadenie Európskeho parlamentu a Rady (ES) č. 1831/2003 a ktorým sa zrušuje smernica Rady 79/373/EHS, smernica Komisie 80/511/EHS, smernice Rady 82/471/EHS, 83/228/EHS, 93/74/EHS, 93/113/ES a 96/25/ES a rozhodnutie Komisie 2004/217/ES (1), a najmä na jeho článok 6 ods. 2 druhý pododsek,
   keďže:
   
               (1)
            
            
               V nariadení (ES) č. 767/2009 sú stanovené všeobecné bezpečnostné a obchodné požiadavky na krmivo. Obsahuje predovšetkým zoznam surovín, ktorých uvádzanie na trh alebo používanie vo výžive zvierat je obmedzené alebo zakázané.
            
         
               (2)
            
            
               V smernici Rady 82/471/EHS (2) a v rozhodnutí Komisie 85/382/EHS z 10 júla 1985, ktorým sa zakazuje používanie bielkovinových produktov získaných z kvasiniek Candida kultivovaných na n-alkánoch (3), sa zakazuje uvádzanie bielkovinových produktov získaných z kvasiniek Candida kultivovaných na n-alkánoch na trh a ich používanie vo výžive zvierat. Dôvodom tohto zákazu je skutočnosť, že určité kmene kvasiniek Candida kultivovaných na n-alkánoch sú patogénne a v určitých prípadoch môžu vyvolávať hypersenzitívne reakcie, čím predstavujú pre zdravie zvierat a ľudí potenciálne nebezpečenstvo.
            
         
               (3)
            
            
               Keďže nový technický rozvoj ani nové dôkazy nepoukazujú na to, že používanie takýchto bielkovinových produktov vo výžive zvierat je bezpečné, malo by byť uvádzanie uvedených produktov na trh a ich používanie naďalej zakázané a nariadenie (ES) č. 767/2009 by malo stanoviť tento zákaz.
            
         
               (4)
            
            
               Na účely riadenia rizík spojených s bezpečnosťou krmív sa musel zoznam surovín, ktorých uvádzanie na trh na účely výživy zvierat je zakázané a ktorý bol predtým stanovený v rozhodnutí Komisie 2004/217/ES (4), zahrnúť do kapitoly 1 prílohy III k nariadeniu (ES) č. 767/2009.
            
         
               (5)
            
            
               Body 5 a 6 kapitoly 1 prílohy III k nariadeniu (ES) č. 767/2009 by sa mali zosúladiť s rozhodnutím 2004/217/ES.
            
         
               (6)
            
            
               Nariadenie (ES) č. 767/2009 by sa preto malo zodpovedajúcim spôsobom zmeniť a doplniť.
            
         
               (7)
            
            
               V záujme jednoznačnosti by sa malo rozhodnutie Komisie 85/382/EHS zrušiť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Kapitola 1 prílohy III k nariadeniu (ES) č. 767/2009 sa mení a dopĺňa takto:
   
               1.
            
            
               Body 5 a 6 sa nahrádzajú takto:
               
                           „5.
                        
                        
                           Všetok odpad získaný z rôznych fáz procesu úpravy mestských a priemyselných odpadových vôd a odpadových vôd z domácností podľa vymedzenia v článku 2 smernice Rady 91/271/EHS z 21. mája 1991 o čistení komunálnych odpadových vôd (5) bez ohľadu na akékoľvek ďalšie spracovanie tohto odpadu a taktiež bez ohľadu na pôvod odpadových vôd (6).
                        
                     
                           6.
                        
                        
                           Tuhý komunálny odpad (7), ako je odpad z domácností.
                        
                     
         
               2.
            
            
               Pridáva sa bod 8:
               
                           „8.
                        
                        
                           Bielkovinové produkty získané z kvasiniek Candida kultivovaných na n-alkánoch.“
                        
                     
         Článok 2
   Rozhodnutie 85/382/EHS sa zrušuje.
   Článok 3
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. septembra 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júna 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 229, 1.9.2009, s. 1.
   
      (2)  Ú. v. ES L 213, 21.7.1982, s. 8.
   
      (3)  Ú. v. ES L 217, 14.8.1985, s. 27.
   
      (4)  Ú. v. EÚ L 67, 5.3.2004, s. 31.
   
      (5)  Ú. v. ES L 135, 30.5.1991, s. 40.
   
      (6)  Výraz ‚odpadová voda‘ sa nevzťahuje na ‚výrobnú vodu‘, t. j. vodu zo samostatných vodovodov v rámci priemyselných podnikov na výrobu potravín a krmív; pokiaľ voda z týchto vodovodov nie je čistá a zdravotne neškodná podľa vymedzenia v článku 4 smernice Rady 98/83/ES z 3. novembra 1998 o kvalite vody určenej na ľudskú spotrebu (Ú. v. ES L 330, 5.12.1998, s. 32), nesmie sa používať na výživu zvierat. V prípade priemyslu spracovania rýb môžu byť takéto vodovody zásobované aj čistou morskou vodou, ako je to definované v článku 2 nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1). Výrobná voda sa nesmie používať na výživu zvierat, pokiaľ nie je nosičom krmív alebo potravín a ak obsahuje čistiace a dezinfekčné prostriedky alebo iné látky, ktoré právne predpisy pre výživu zvierat nepovoľujú.
   
      (7)  Výraz ‚tuhý komunálny odpad‘ sa nevzťahuje na kuchynský odpad, ako je definovaný nariadením (ES) č. 1774/2002.“